PressReader - Baba & Kleuter: 2017-12-01 - Kom ons wees maat­jies
Kom ons wees maat­jies
Jou kleu­ter leer by die kleu­ter­skool hoe vriend­skap werk, maar oe­fen ge­rus tuis saam met hom aan sy so­si­a­le vaar­dig­he­de.
Baba & Kleuter - 2017-12-01 - INHOUD - BA­BA & KLEU­TER
Dis vir ons as ou­ers glad nie mak­lik nie, maar ons moet ons kin­ders toe­laat om si­tu­a­sies waar­in hul­le on­ge­mak­lik voel of te na ge­kom word, self te han­teer. Moe­nie ’n te groot op­hef daar­van maak nie. Wys em­pa­tie, maar help jou kind eer­der deur self vrien­de­lik en op­ge­ruimd te wees.
Her­in­ner jou kind dat men­se nie van nors en on­ge­luk­ki­ge men­se hou nie. Wys hom daar­op dat wan­neer hy kla of neul men­se min­der ge­neig is om aan sy be­hoef­tes te vol­doen: “As jy kla om­dat jy twee­de moet gaan, gaan Mia min­der lus wees om met jou te speel.”
Een van die be­lang­rik­ste so­si­a­le les­se wat jy jou kleu­ter kan leer is om vir an­der men­se om te gee. Her­in­ner jou kind ge­reeld daar­aan dat men­se nie in hom gaan be­lang­stel as hy nie in hul­le be­lang­stel nie. Moe­dig nuus­kie­rig­heid aan deur vrae te vra oor jou kind se om­ge­wing en men­se.
Wys hom deur jou eie vriend­skap­pe dat daar baie pret en lief­de uit maats te put is. Help hom deur hard­op oor sy maat­jies te won­der: “Ek won­der of Em­ma ook van pop­speel hou?”, of “Dink jy Lu­an is ook lief daar­voor om boe­ke te lees?”.
Leer jou kind om te deel, maar leer hom ook hoe om te on­der­han­del wan­neer hy met iets wil speel waar­mee ’n maat­jie speel. Sê: “As jy nou vir El­la toe­laat om met jou pop te speel, kan ons la­ter ’n ent­jie gaan fiets­ry.”
Me­de­deel­saam­heid is be­lang­rik by die kleu­ter­skool ty­dens speel­tyd, in vriend­skap en la­ter in ver­hou­dings.
Be­gin deur jou kleu­ter aan te moe­dig om ’n ek­stra toe­brood­jie vir sy maat­jie by die skool te neem of pluk ’n blom­me­tjie om saam te neem wan­neer jul­le na ’n speel­af­spraak ge­nooi is.
Leer h om­dat ge­sond een lang­ter­myn­vriend­skap­pe ge­ba­seer i sop min of meer ge­ly­ke do­sis­se van gee en neem. So sal jou kind som­mer vin­nig ont­dek dat dit lek­ker­der en veel meer lo­nend is om te gee as om te ont­vang.
Hier­die vaar­dig­heid is een van die be­lang­ri­kes; daar is mos niks so aan­trek­lik soos ie­mand wat goed kan luis­ter nie!
Leer jou kind om an­der kin­ders ’n kans te gee om te praat en om te luis­ter wan­neer hul­le praat, ve­ral as jou kind meest­al ’n ge­sprek oor­heers of sy maat­jie in die re­de val. Die maat­jie gaan la­ter be­lang­stel­ling ver­loor en op­hou praat.
PA­S­OP VIR TÉ EER­LIK WEES
Daar is ’n fyn grens tus­sen eer­lik­heid en ie­mand se ge­voe­lens seer­maak. Jou kind moet die een of an­der tyd leer dat ’n mens liefs nie té eer­lik moet wees nie. Jy kan die pro­ses aan­moe­dig deur hom te vra hoe hy sou voel as ie­mand iets le­liks vir hom sou sê.
Dit is ook ’n goeie i­dee om te ver­dui­de­lik daar is goed wat jy mag dink (soos by­voor­beeld dat sy maat­jie se voe­te sleg ruik), maar wat jy nie mag sê nie, want dit sal sy maat­jie se ge­voe­lens seer maak.
Die een dag is Chris­ti­aan sy bes­te vriend en die vol­gen­de dag Jaco. Kleu­ters se vriend­skap­pe is kort­ston­dig en jou kind sal vin­nig ag­ter­kom dat vriend­skap­pe soms tot ’n ein­de kom, al is dit hoe pyn­lik.
Moe­dig jou kind aan om oor sy ge­voe­lens te praat, want kin­ders is baie sen­si­tief vir ver­wer­ping. Hy ver­staan dalk nie hoe­kom Jaco nie meer met hom wil speel nie, maar hy kan daar­oor praat. Ont­hou om er­ken­ning aan sy ge­voe­lens van woe­de en ver­lies te gee.
Soms ge­beur dit dat jy ’n vriend­skap nie goed­keur nie, maar moe­nie sleg praat van jou kind se maat­jie nie. Stel eer­der ’n al­ter­na­tie­we speel­maat­jie voor.